Thunderball (film)
<s>Operacija Grom (eng. Thunderball) je četvrti film iz serijala o Jamesu Bondu iz 1965., i četvrti sa Seanom Conneryjem u ulozi agenta MI6.</s><s>Film prati Bondove napore da pronađe dvije NATO-ove ukradene nuklearne bombe koje je ukrala teroristička organizacija SPECTRE koja traži 100 milijuna dolara otkupnine da ne unište London i Miami.</s><s>Potraga Bonda vodi na Bahame, gdje pronalazi Emilia Largoa, drugog čovjeka SPECTRE-e.</s><s>Uz pomoć CIA-e i Largove ljubavnice, Bondova potraga kulminira u podvodnoj bitci s Largovim roniocima.</s><s>Iako neki smatraju Goldfinger (1964.) najboljim 007 filmom, Operacija Grom je najgledaniji, s gotovo 140 milijuna plaćenih ulaznica, dok je Goldfinger drugi najgledaniji, s oko 130 milijuna prodanih ulaznica.</s>

<s>Produkcija</s>

<s>Zamišljen kao prvi film o Jamesu Bondu, Operacija Grom bila je predmet kompliciranih pravnih bitki od 1961. do danas.</s><s>Bivši suradnici Iana Fleminga, Kevin McClory i Jack Whittingham tužili su ga 1961., ubrzo nakon objavljivanja romana Operacija Grom, tvrdeći da ga je napisao po uzoru na scenarij koji je trio prije napisao za propali filmski projekt o Jamesu Bondu.</s><s>Nagodba je postignuta izvan suda; McClory je zadržao dio prava na priču romana, radnju i likove.</s><s>Do tada je James Bond već bio uspjeh na box-officeu, a producenti serijala Broccoli i Saltzman bojali su se da će im protivnik McClory izmaknuti kontroli; dogovorili su se da će McCloryja potpisati kao producenta, dok će njih dvojica ostati izvršni producenti.</s>

<s>Prema montažeru Peteru Huntu, objavljivanje Operacije Grom odgođeno je, s listopada na prosinac 1965., jer je trajao predugo; četiri i pol sata, prema časopisu Variety.</s><s>Dvadeset godina poslije, 20. studenog 2005., većina preživjelih glumaca i ekipe skupilo se u Londonu na specijalnom prikazivanju povodom 40. godišnjice.</s>

<s>Filmske lokacije</s>

<s>Pariz, Francuska
 Chalfont Park, Buckinghamshire, Ujedinjeno Kraljevstvo
 London, Ujedinjeno Kraljevstvo
 Miami, Florida, SAD
 Nassau, Bahami</s>

<s>Lokacije snimanja</s>

<s>Sniman na Bahamima, Operacija Grom poznata je po podvodnim akcijskim scenama što je uvelike populariziralo ronjenje kao rekreacijski sport.</s><s>U Nassauu, tijekom zadnjih dana snimanja, supervizor specijalnih efekata John Stears upotrijebio je eksperimentalno raketno gorivo kako bi podigao u zrak Largovu jahtu, Disco Volante.</s><s>Ignorirajući stvarnu snagu eteričnog goriva, Stears je natopio cijelu jahtu gorivom, sklonio se, i digao brod u zrak.</s><s>Rezultat je bila snažna eksplozija koja je razbila prozore u Bay Streetu u Nassauu udaljenom otprilike 30 milja.</s>

<s>Pinewood Studios, Buckinghamshire
 Chateu d'Anet, blizu Dreuxa, Francuska
 Pariz, Francuska
 Trkalište u Silverstoneu
 Nassau, Bahami
 Miami, SAD</s>

<s>Radnja</s>

<s>Film počinje s Jamesom Bondom na pokopu pukovnika Jacquesa Bouvarda, vodećeg agenta SPECTRE-e, koji je ubio dvojicu britanskih agenta, njegovih kolega.</s><s>Nakon pokopa, Bond primjećuje kako pukovnikova udovica sama otvara automobilski prozor (nešto što žene ne rade); zapravo, "ona" je prerušeni Bouvard.</s><s>Slijedeći je do njezina dvorca, Bond se suprotstavlja Bouvardu i ubija ga, zatim bježi prema svojem Aston Martinu DB5, parkiranom ispred dvorca.</s>

<s>Ubivši Bouvarda, M šalje Bonda u kliniku kako bi se oporavio.</s><s>Dok ga masira Patricia Fearing, Bond nailazi na Counta Lippea, lukavog čovjeka s kriminalnom tetovažom na lijevom zglobu.</s><s>Sumnjičavi Bond ga počinje slijediti do njegove sobe, ali ga ugleda Lippeov susjed iz klinike koji je tu radi plastične operacije.</s>

<s>Kasnije, Lippe pokušava ubiti Bonda strojem za istezanje kostiju, ali Bonda spašava Patricia Fearing.</s><s>Bond se osvećuje Lippeu bacivši ga u vruću kadu, iako je Count preživio.</s><s>Okolnosti postaju još čudnije nakon što je Bond pronašao bandažiranog čovjeka, nakon čega preživljava drugi pokušaj ubojstva.</s>

<s>Mrtvi čovjek je Francois Derval, franacuski pilot iz NATO-a koji je bio član ekipe bombardera Avro Vulcan koji je nosio dvije nuklearne bombe.</s><s>Zamijenio ga je SPECTRE-in čovjek Angelo, koji se podvrgnuo plastičnoj operaciji kako bi izgledao kao Derval.</s><s>U avionu je plinom otrovao posadu, promijenio kurs i spustio ga u bahamsko more, u plićak.</s><s>U međuvremenu, pilot otmičar Angelo, ostaje pod vodom ne mogavši se osloboditi iz svog sjedala.</s><s>Konačno, Emilio Largo, Broj Dva SPECTRE-e, ubija Angela prerezavši mu dovod zraka i ukrade nuklearne bombe.</s><s>Largo je htio Angela mrtvog jer je tražio više novca prijeteći kako će sabotirati otmicu.</s>

<s>Kriza s otmicom bombi okuplja Bonda i sve druge 00 agente u Whitehallu, u Londonu.</s><s>Na putu prema tamo, Count Lippe progoni Bonda pucajući na njega; Bond je taman htio aktivirati oružja u automobilu kad motociklist ispaljuje projektil koji ubija Lippea.</s><s>Broj Jedan, čelnik SPECTRE-e, naredio je Lippeovo ubojstvo jer nije predvidio Angelovu izdajničku potražnju za više novca.</s>

<s>Bond prisustvuje sastanku na kojem se nalaze svi ostali 00 agenti u Europi (iako se jasno vidi samo lice agenta 008).</s><s>M zadužuje Bonda da ode u Kanadu, ali, s fotografije, Bond prepoznaje NATO-ova pilota izviđača, mrtvaca iz klinike.</s><s>Kako je pilotova sestra, Domino Derval (Claudine Auger), u Nassauu, M ga šalje tamo, kako bi je istražio.</s><s>Ispostavlja se da je ona Largova ljubavnica.</s><s>Bond prilazi Largovom sjedištu roneći.</s>

<s>Još jedna djevojka koja se pojavljuje na filmu, ali ne i u romanu, je Fiona Volpe.</s><s>Ona je SPECTRE-ina plaćena ubojica zaslužna za zamjenu Dervala Angelom, i ubojstvo Counta Lippea.</s><s>Pokušava ubiti i Bonda nakon sastanka s Largom u Nassauu.</s><s>Kasnije, hvatajući odbjeglog Bonda, pogođena je u leđa metkom koji je bio namijenjen Bondu dok je plesala s njim u lokalnom noćnom klubu na proslavi Junkanooa; Bond je ostavlja mrtvu na stolu, pitajući: "Može li moja prijateljica sjesti?</s><s>Mrtva je umorna."</s>

<s>U Nassauu, Bond i CIA-in agent Felix Leiter traže Vulcan helikopterom, našavši ga konačno pod vodom, zajedno s truplima članova posade i Angelom koji se pretvarao da je NATO-ov pilot izvidnik.</s><s>Nakon toga, Bond kaže Domino da joj je Largo ubio brata, tražeći da mu pomogne u potrazi za nuklearnim bombama.</s><s>Ona kaže Bondu gdje će i kako zamijeniti SPECTRE-ina agenta na misiji s Largom, koji će izvući bombe podmornicom.</s><s>Tada Bond (obučen u ronilačko odijelo jednog od Largovih ljudi) otkriva Largov plan o detoniranju bombi na Miami.</s>

<s>Nakon što su prenijeli bombe u špilju gdje će biti privremeno smještene, Largo otkriva Bondov pravi identitet.</s><s>Nakon podvodne borbe s Largovim ljudima u špilji s bombama, u kojoj je Bond jedva pobjegao, Leiter spašava Bonda.</s><s>Bond kaže Leiteru gdje se nalaze bombe i da Largo planira napasti Miami; Leiter naređuje postrojbi američke mornarice da se obračunaju s Largovim roniocima.</s><s>Bond se pridružuje obračunu, ubivši više SPECTRE-inih ronioca visoko tehnološkim oružjima na podmornici te svojim noževima i rukama.</s><s>Iznenadna pojava morskih pasa prisiljava suprotstavljene strane da se udruže protiv zajedničkog neprijatelja; preostali SPECTRE-ini ronioci se predaju.</s>

<s>Nakon završetka bitke, Largo bježi na Disco Volante, na kojem se nalazi još jedna bomba; Bond ga slijedi i ušulja se na brod.</s><s>U jahti, tokom njihovog šakačkog obračuna, Largo uspijeva podići ruku i umalo uspijeva upucati Bonda, ali ga Domino pogađa kopljem u leđa.</s><s>Zaključavši umirućeg Larga u nekontroliranoj jahti, Bond i Domino skaču s broda koji počinje juriti okolo te na kraju eksplodira.</s><s>Bonda i Domino spašava američki avion.</s>

<s>Vozila i naprave</s>

<s>U uvodnoj sekvenci Operacije Grom ponovno se pojavljuje Aston Martin DB5 (koji se prvi put pojavio u Goldfingeru) naoružan vodenim topom samo trenutak poslije nakon što je Bond sletio raketnim opasačem ("Bell Rocket Belt" koji je razvio Bell Aircraft Corporation).</s><s>Bond ga upotrebljava kako bi pobjegao iz dvorca.</s>

<s>Q je opremio Bonda napravama koje on upotrebljava kroz priču.</s><s>Oprema uključuje kapsulu koja emitira signal kojim se može pratiti agent na terenu, ronilački sat i podvodnu infracrvenu kameru, podvodnu pušku i podvodni motor koji pomaže roniocima da se kreću brže nego drugi ronioci.</s>

<s>Konačno, Bond ima mali uređaj za disanje s dva cilindra postavljena s obje strane, koji omogućuje korisniku da diše nekoliko minuta ispod vode.</s>

<s>Kad je Operacija Grom premijerno prikazana, vladala je konfuzija da li takav uređaj uopće postoji; većina Bondovih naprava, iako ne postoje, izrađene su po uzoru na stvarne tehnologije.</s><s>U stvarnom svijetu, takav uređaj ne bi mogao biti tako malen, jer ne ni imao prostora za komore s kisikom.</s><s>Osim toga, standardne boce s kisikom ispuštaju mjehuriće dok se diše, dok ovaj uređaj u filmu to ne radi.</s><s>Bez obzira na to, takva naprava pojavila se u filmu Umri drugi dan (2002.).</s>

<s>Kontroverze</s>

<s>Izvori materijala za ovaj film dugo vremena bili su predmet kontroverzi.</s><s>Originalni roman Operacija Grom napisao je Ian Fleming, a temeljio ga je na scenariju za televiziju.</s><s>Fleming je napisao scenarij, a kasnije mu je nekoliko drugih scenarista pomoglo da razvije, proširi i preradi priču; od toga nije ispalo ništa, a Fleming je prema tom scenariju napisao deveti roman o Jamesu Bondu.</s><s>Kasnije je Fleming optužen za plagijatorstvo od strane Kevina McCloryja; nagodio se izvan suda 1963.</s>

<s>Kasnije, 1964., producenti Albert R. Broccoli i Harry Saltzman nagodili su se s Kevinom McCloryjem oko filmske adaptacije romana.</s><s>Kao i većina filmova o Jamesu Bondu, promoviran je pod etiketom 'Ian Fleming's Thunderball'; međutim, scenarij su potpisali Richard Maibaum i John Hopkins, ali su isto tako stajali dodaci temeljeno na originalnom scenariju Jacka Whittinghama i temeljeno na originalnoj priči Kevina McCloryja, Jacka Whittinghama i Iana Fleminga.</s>

<s>Do danas, Operacija Grom dvaput je adaptirana za kino, iako su daljnje adaptacije izazivale sudske tužbe.</s><s>1983.</s><s>McClory je producirao neslužbeni remake nazvan Nikad ne reci nikad, sa Seanom Conneryjem u ulozi Jamesa Bonda.</s>

<s>Glumci</s>

<s>Sean Connery - James Bond
 Claudine Auger - Dominique 'Domino' Derval
 Adolfo Celi - Emilio Largo
 Luciana Paluzzi - Fiona Volpe
 Bernard Lee - M
 Lois Maxwell - Gđica.</s><s>Monepenny
 Desmond Llewelyn - Q
 Rik Van Nutter - Felix Leiter
 Guy Doleman - Count Lippe
 Paul Stassino - Francois Derval/Angelo Palazzi
 Phillip Stocke - Vargas
 George Pravda - Ladislav Kutze
 Martine Beswick - Paula Caplan
 Molly Peters - Patricia Fearling
 Maryse Guy Mitsuoko - Mademoiselle La Porte
 Anthony Dawson - Ernst Stavro Blofeld
 Earl Cameron - Pinder Romania</s>

<s>Vanjske veze 
 
 
 
 Official James Bond website
 MGM's official site for Thunderball
 Universal Export's entry on Thunderball
 Thunderball Overview on The Ultimate James Bond Community 
 Production notes for Thunderball — MI6.co.uk 
 Thunderball — The Bond Film Informant 
 "McClory, Sony and Bond: A History Lesson — Universal Exports
 Thunderball obsessional; a website devoted to all things, Thunderball</s>

<s>Akcije (filmovi)
Britanski filmovi
Filmovi o Jamesu Bondu
Triler filmovi
Authority control 2</s>

